Martin Frobisher
Seras Martinas Frobišeris (angl. Martin Frobisher; 1535–1594 lapkričio 22) – anglų jūrininkas iš Veikfyldo, Jorkšyras. Jis įvykdė tris keliones į Ameriką, tuo metu vadintą Naujuoju Pasauliu, ieškodamas Šiaurės vakarų kelio. Visos jo kelionės baigėsi šiaurės rytų Kanadoje, netoli šiandieninės Rezoliucijos salos ir Frobišerio įlankos. Savo antrojoje kelionėje Frobišeris rado didelį šaltinį vieno rūšies metalo ir klaidingai pamanė, kad tai yra auksas, todėl parsigabeno 1,500 tonų šio metalo namo, taip pavojingai perpildydamas laivą. Tačiau Anglijoje išaiškėjo, kad tai yra bevertis geležies piritas. Vis dėlto Frobišeris grįžo į Kanadą, rado dar vieną aukso šaltinį ir pasikrovęs 1,300 tonų šio metalo grįžo į Angliją ir vėl buvo nustatyta, kad tai buvo ne auksas, o tas pats geležies piritas. Vėliau jis buvo išventintas į riterius už savo tarnybą kovojant prieš Ispaniškąją Armadą 1588 metais.